b'\n_START_ARTICLE_\nEnnearabdus\n_START_SECTION_\nUtseende\n_START_PARAGRAPH_\nEn liten til middelsstor (7-11 millimeter), blankt svart, kraftig skarabide. Hodet er kort og bredt, skovlformet, med to korte tenner p\xc3\xa5 forkanten. Pronotum er stort, litt bredere enn dekkvingene, med fint tannet (krenulert) ytterkant og en tverr-valk bak hodet. Dekkvingene er eggformet rundete, ganske sm\xc3\xa5, ved markerte punktstriper. I motsetning til andre Eucraniini har denne arten funskjonelle flygevinger. Beina er noks\xc3\xa5 lange gravebein, p\xc3\xa5 midt- og bakbeina er leggene ganske slanke, og f\xc3\xb8ttene har sm\xc3\xa5 kl\xc3\xb8r, i motsetning til andre Eucraniini.\n_START_SECTION_\nLevevis\n_START_PARAGRAPH_\nSom andre m\xc3\xb8kkskarabider har disse artene larver som lever av m\xc3\xb8kk, men de er uvanlige ved at de lever i sv\xc3\xa6rt t\xc3\xb8rre omr\xc3\xa5der og er spesialiserte p\xc3\xa5 \xc3\xa5 leve av sm\xc3\xa5, t\xc3\xb8rre m\xc3\xb8kk-kuler fra ulike \xc3\xb8rkendyr. Billene l\xc3\xb8per omkring p\xc3\xa5 de to bakerste beinparene, tilsynelatende tilfeldig i sik-sak, og plukker opp m\xc3\xb8kk-kuler som de m\xc3\xa5tte finne ved hjelp av frambeina._NEWLINE_St\xc3\xb8rre m\xc3\xb8kk-kuler kan de transportere ved \xc3\xa5 skubbe dem framover med hodet, men de ruller dem ikke baklengs som de fleste andre m\xc3\xb8kkskarabider. M\xc3\xb8kka transporteres til en gang som billene har gravd ut, der hunnen legger egg p\xc3\xa5 den n\xc3\xa5r den er gravd ned.\n_START_SECTION_\nUtbredelse\n_START_PARAGRAPH_\nSlekten har en ganske begrenset utbredelse i t\xc3\xb8rre, h\xc3\xb8ytliggende omr\xc3\xa5der i det nordvestlige Argentina.'